**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2018 m. spalio 16 d. Nr. 34-1485

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos socialinės apsaugos ir darbo ministro 2017 m. gruodžio 21 d. įsakymu Nr. A1-636 „Dėl Valstybės biudžeto specialių tikslinių dotacijų savivaldybių biudžetams 2018 metais paskirstymo savivaldybių administracijoms patvirtinimo“ (2018 m. rugsėjo 28 d. redakcija), Lietuvos Respublikos švietimo ir mokslo ministro 2018 m. sausio 9 d. įsakymu Nr. V20 „Dėl specialiosios tikslinės dotacijos mokymo reikmėms finansuoti 2018 metais paskirstymo pagal savivaldybes patvirtinimo (2018 m. spalio 1 d. redakcija) bei atsižvelgdama į biudžetinių įstaigų ir kitų organizacijų prašymus, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2018 m. vasario 20 d. sprendimą Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“:

1. Pakeisti 1.1 papunktį, vietoje skaičiaus „21947,7“ įrašyti skaičių „22403,9“ ir juo patvirtintas 2018 metų Lazdijų rajono savivaldybės biudžeto pajamas išdėstyti nauja redakcija (pridedama);
2. Pakeisti 1.2 papunktį, vietoje skaičių „23854,6“, „7269,4“ ir „4264,7“ įrašyti skaičius „24310,8“, „7279,4“ ir „3984,9“ ir juo patvirtintus Lazdijų rajono savivaldybės 2018 metų biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama);
3. Pakeisti 1.5 papunkčiu patvirtintą 2017 metų Lazdijų rajono savivaldybės biudžeto nepanaudotos pajamų dalies paskirstymą pagal biudžetines įstaigas, jų veiklos programas ir finansavimo šaltinius ir išdėstyti jį nauja redakcija (pridedama).

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018 m. spalio 15 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos socialinės apsaugos ir darbo ministro 2017 m. gruodžio 21 d. įsakymu Nr. A1-636 „Dėl Valstybės biudžeto specialių tikslinių dotacijų savivaldybių biudžetams 2018 metais paskirstymo savivaldybių administracijoms patvirtinimo“ (2018 m. rugsėjo 28 d. redakcija), Lietuvos Respublikos švietimo ir mokslo ministro 2018 m. sausio 9 d. įsakymu Nr. V20 „Dėl specialiosios tikslinės dotacijos mokymo reikmėms finansuoti 2018 metais paskirstymo pagal savivaldybes patvirtinimo (2018 m. spalio 1 d. redakcija) bei atsižvelgiant į biudžetinių įstaigų ir kitų organizacijų prašymus***.***

***Šio sprendimo projekto tikslas*** yra padidinti savivaldybės biudžeto pajamas ir asignavimus 456,3 tūkst. eurų.

***PAJAMOS***. Lietuvos Respublikos socialinės apsaugos ir darbo ministrui patikslinus specialiųjų tikslinių dotacijų paskirstymą savivaldybių biudžetams, Lazdijų rajono savivaldybei 49,1 tūkst. eurų buvo sumažinta speciali tikslinė dotacija socialinei paramai mokiniams, o padidintos specialiosios tikslinės dotacijos socialinėms paslaugoms – 194,9 tūkst. eurų ir 86,4 tūkst. eurų – savivaldybių patvirtintoms užimtumo didinimo programoms įgyvendinti.

Lietuvos Respublikos švietimo ir mokslo ministrui patikslinus specialiąją tikslinę dotaciją mokymo reikmėms, Lazdijų rajono savivaldybei ši dotacija padidinta 224,1 tūkst. eurų.

***IŠLAIDOS***. Lietuvos Respublikos socialinės apsaugos ir darbo ministrui sumažinus specialiąją tikslinę dotaciją socialinei paramai mokiniams, iš viso 49,1 tūkst. eurų, pagal faktinius duomenis asignavimai tikslinami Lazdijų rajono savivaldybės administracijai ir Lazdijų rajono savivaldybės ugdymo įstaigoms. Padidinus specialiąsias tikslines dotacijas socialinėms paslaugoms (194,9 tūkst. eurų) ir savivaldybių patvirtintoms užimtumo didinimo programoms įgyvendinti (86,4 tūkst. eurų) Lazdijų rajono savivaldybės administracijos asignavimai tikslinami priemonėse „Organizuoti ir finansuoti socialinės globos paslaugas“ ir „Vykdyti Užimtumo didinimo programą“.

Specialiosios tikslinės dotacijos mokymo reikmėms asignavimai, iš viso 224,1 tūkst. eurų, tvirtinami Lazdijų rajono savivaldybės administracijos priemonėje „Įgyvendinti ugdymo programas ir užtikrinti tinkamą ugdymosi aplinką Lazdijų rajono savivaldybės švietimo įstaigose“.

Pagal Lazdijų rajono savivaldybės administracijos Švietimo, kultūros ir sporto skyriaus pateiktus duomenis apie darbuotojus, dalyvavusius brandos egzaminų organizavime ir vertinime, paskirstomi asignavimai Lazdijų rajono savivaldybės ugdymo įstaigoms.

Šiuo sprendimo projektu perskirstomi asignavimai iš skolintų lėšų: Lazdijų rajono savivaldybės administracijos asignavimai mažinami priemonėje „Įgyvendinti ir rengti naujus projektus, iš viso 39,1 tūkst. eurų, o skiriami viešosios įstaigos Lazdijų sporto centro įgyvendinamam projektui "Neformaliojo švietimo įstaigų Lazdijų rajono savivaldybėje infrastruktūros tobulinimas“ (10,5 tūkst. eurų), Lazdijų rajono savivaldybės visuomenės sveikatos biuro projektui „Sveikos gyvensenos skatinimas Lazdijų rajono savivaldybėje“ (2,4 tūkst. eurų) ir Lazdijų rajono savivaldybės viešosios bibliotekos projektui „Lazdijų rajono kaimų patrauklumo didinimas atnaujinant bibliotekas“ (26,2 tūkst. eurų) bendrafinansuoti.

Pagal asignavimų valdytojų ir kitų subjektų pateiktus prašymus tarp veiklos programų ir priemonių perskirstomos savivaldybės biudžeto lėšos savarankiškoms funkcijoms vykdyti:

1. Lazdijų rajono savivaldybės administracijos asignavimai *mažinami* Savivaldybės veiklos funkcijų įgyvendinimo programos priemonėje „Savivaldybės administracijos darbo organizavimas“ (7,8 tūkst. eurų) ir Investicijų programos priemonėje „Įgyvendinti ir rengti naujus projektus“ (290,4 tūkst. eurų);
2. Lazdijų rajono savivaldybės administracijos asignavimai *didinami*  Kaimo plėtros programos priemonėje „Teikti konsultacijas ir kitas viešąsias paslaugas ūkininkams, siekiant sumažinti bedarbystę kaime“ (3,0 tūkst. eurų skiriami apskaitos sistemos įsigijimo ir konultacijų paslaugų išlaidoms iš dalies padengti), Vietinio ūkio ir infrastruktūros priežiūros ir plėtros programos priemonėje „Modernizuoti ir plėtoti geriamo vandens tiekimo bei nuotekų šalinimo tinklus, siurblines, šilumines trąsas“ (5,4 tūkst. eurų skiriami S. Dariaus ir S. Girėno gatvės 32, 34, 36, 38, 40 ir 45 namams prijungti prie centralizuotų vandentiekio tnklų), Kultūros plėtojimo programos priemonėje „Įgyvendinti VšĮ Lazdijų kultūros centro metinį veiklos planą“ (2,0 tūkst. eurų skiriami prisiminimų vakarui-koncertui Lazdijų krašto kompozitoriaus Viktoro Budrevičiaus 90-osioms gimimo metinėms paminėti ir 1,5 tūkst. eurų – šokių kolektyvo „Lazdija“ dalyvavimo tarptautiniame šokių festivalyje – konkurse „Adriatic Zadar open“ Kroatijoje išlaidoms iš dalies padengti), Nevyriausybinių organizacijų rėmimo programos priemonėje „Remti religinių bendruomenių veiklą, padėti tvarkyti ir išlaikyti jų turimą materialinę bazę“ (33,0 tūkst. eurų) ir „Skirti lėšas nevyriausybinių organizacijų projektams bendrafinansuoti, veiklos išlaidoms kompensuoti pagal prašymus“ (2,6 tūkst. eurų), Švietimo ir sporto programos priemonėje „Įgyvendinti VšĮ Lazdijų sporto centro metinį veiklos planą“ (3,7 tūkst. eurų skiriami apskaitos sistemos įsigijimo, mokymų ir konultacijų paslaugų išlaidoms iš dalies padengti ir 4,5 tūkst. eurų darbuotojų priemokos Lazdijų sporto centro jubiliejaus proga) ir prieomonėje „Tobulinti mokyklų vadovų, mokytojų kompetenciją, skleisti gerąją patirtį. Teikti pedagoginę, psichologinę pagalbą“ (1,1 tūkst. eurų apskaitos sistemos konsultavimo paslaugoms apmokėti), Socialinės apsaugos plėtojimo, skurdo bei socialinės atskirties mažinimo programos priemonėje „Mokėti socialines pašalpas“ (210,0 tūkst. eurų);
3. Lazdijų mokyklai-darželiui „Vyturėlis“ skiriami automobilių stovėjimo aikštelės ir pėsčiųjų tako prie įėjimo į pastatą susidėvėjusiai dangai pakeisti, iš viso 31,3 tūkst. eurų.

Šiuo tarybos sprendimo projektu Kučiūnų ir Lazdijų seniūnijų asignavimai tikslinami tarp priemonių, sumažinant juos atitinkamai 0,4 tūkst. ir 0,7 tūkst. eurų priemonei „Vietinių kelių ir gatvių priežiūra žiemą“ ir padidinat priemonei „Viešųjų erdvių ir kapinių priežiūra“. Lėšos bus naudojamos viešųjų erdvių ir kapinių priežiūros įrankiams ir priemonėms įsigyti bei medžių pjovimo ir genėjimo paslaugoms apmokėti.

Pagal nevyriausybinių organizacijų ir religinių bendruomenių pateiktus prašymus siūloma paskirstyti lėšas priemonėms „Remti religinių bendruomenių veiklą, padėti tvarkyti ir išlaikyti jų turimą materialinę bazę“ (Lazdijų Šv. Onos ir Krosnos Šv. apašt. evang. Mato parapijoms – 33,1 tūkst. eurų) bei „Skirti lėšų nevyriausybinių organizacijų projektams bendrafinansuoti, veiklos išlaidoms kompensuoti pagal prašymus“ (Veisiejų seniūnijos bendruomenės komitetui, Vytautų kaimo bendruomenei, Jukneliškės kaimo bendruomenės komitetui ir Krosnos miestelio bendruomenės komitetui – 2,6 tūkst. eurų).

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal aptvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė